Ալեքս Այոնո

Մարթին Ալեքսանդեր Այոնո (անգլ.՝ Martin Alexander Aiono; փետրվարի 16, 1996(1996-02-16), Ֆինիքս, ԱՄՆ), կամ պարզապես Ալեքս Այոնո, ամերիկացի երգիչ, պրոդյուսեր, յություբեր և դերասան Արիզոնա նահանգի Ֆինիքս քաղաքից։ Այոնոն հայտնի է դարձել ՅուԹյուբ հարթակում իր տեսահոլովակներով, որոնք միասին ավելի քան 981 միլիոն դիտումներ են հավաքել։ 2017 թվականի փետրվարին նա թողարկել է իր առաջին՝ «Work the Middle» խոշոր լեյբլում սինգլը Interscope Records-ում։ Երկրորդ սինգլը՝ «Question»-ը թողարկվել է 2017 թվականին ապրիլին։ Երրորդ՝ «Does It Feel Like Falling» սինգլը թողարկվել է 2017 թվականի սեպտեմբերի 18-ին։ Այոնոն կատարելու է Նեթֆլիքսի «Փնտրելով Օհանան» սպասվելիք ֆիլմի գլխավոր դերերից մեկը։


== ՅուԹյուբ ==
Այոնոն առաջին անգամ միլիոնավոր հետևորդներ է հավաքել՝ ստեղծելով հայտնի երգերի իր «շրջված» սեփական տարբերակները, ներառյալ նրա «One Dance»-ը, որն ավելի քան 67 միլիոն դիտումներ է հավաքել։ 2020 թվականի դրությանբ նրա յություբյան ալիքը ավելի քան 6 միլիոն հետևորդներ և 981 միլիոն դիտումներ է հավաքել։ Այոնոն հանդես է եկել «Թագավորական ոչնչացում» յություբյան հեռուստասերիալի գլխավոր դերերից մեկում։


== Երաժշտական կարիերա ==
Այոնոն թողարկել է իր դեբյուտային սինգլը՝ «Doesn't Get Better»-ը, 2013 թվականի մարտի 5-ին։ Ավելի ուշ՝ մայիսի 23-ին, Այոնոն թողարկել է իր դեբյուտային «Young & Foolish» մինի ալբոմը։ Մինի ալբոմի նույնանուն երգը համահեղինակվել է Ջոն Լեջենդի հետ։ Այոնոն նշել է Լեջենդին, որպես իր վրա մեծագույն ազդեցություն թողած արտիստ։
2016 թվականին Այոնոն սկսել է հայտնի երգերի «շրջված» տարբերակներ ստեղծել, ներառյալ Դրեյքի «One Dance» և Նիքի Ջեմի «Hasta el Amanecer» երգերի մեշ ափը, որը ՅուԹյուբում հավաքել է ավելի քան 67 միլիոն դիտումներ։ Հոլովակը ցուցադրել է Այոնոյի վոկալը, խարիզման, կիթառ նվագելու և պրոդյուսերավորման ունակությունները։ 2016 թվականին Այոնոն երգ է ձայնագրել և պրոդյուսերավորել Քոնոր Մեյնարդի հետ, որը թողարկվել է Քոնորի յություբյան ալիքում 2017 թվականի նոյեմբերին և հավաքել է ավելի քան 88 միլիոն դիտումներ։
2017 թվականի սկզբին Այոնո պայմանագիր է կնքել Interscope Records-ի՝ Universal Music Group-ի մասնաճյուղի հետ։ 2017 թվականի հունվարի 27-ին Այոնոն թողարկել է իր «Work the Middle» սինգլը։ Երգը պրոդյուսերավորվել է Axident-ի և D'Mile-ի կողմից։ 2019 թվականի դրությամբ Այոնոն ստորագրված է Become Records լեյբլին։


== Դերասանական կարիերա ==
2019 թվականի սեպտեմբերին Նեթֆլիքսը հայտարարել է, որ Այոնոն կատարելու է «Փնտրելով Օհանան» սպասվելիք ֆիլմի գլխավոր դերերից մեկը։


== Անձնական կյանք ==
Այոնոն և նրա ընտանիքը տեղափոխվել են Կալիֆոռնիա նահանգի Լոս Անջելես քաղաք, և նա հնարավորություն է ստացել զբաղվել երաժշտական կարիերայով 14 տարեկանում։ Նրանք ապրում էին երկսենյականոց բնակարանում, մինչ նա ստեղծում էր իր առաջին երաժշտական կապերը՝ ելույթ ունենալով Սանտա Մոնիկայի ափին, որտեղ նա ծանոթացել էր իր մենեջերներից մեկի հետ։ Նրա մայրը ամերիկուհի է եվրոպական ծագմամբ, իսկ հայրը՝ սամոացի մաորիական ծագմամբ։ Այոնոն Սուրբ վերջին օրերի Հիսուս Քրիստոսի եկեղեցու անդամ է։


== Սկավառակագրություն ==


=== Մինի ալբոմներ ===


=== Սինգլներ ===


==== Որպես գլխավոր արտիստ ====


==== Որպես մասնակցող արտիստ ====


==== Գովազդային սինգլներ ====


== Շրջագայություններ ==
ՀեդլայնThe After Party Tour (2017)
Feels Like Tour (2018)
Fun23 Tour (2019)ՀամահեդլայնThe Changes Tour (Ուիլյամ Սինգի հետ) (2017)Բացող ելույթՍաբրինա Քարփենթեր՝ The De-Tour (2017)ԱյլThe Dolan Twins՝ 4OU (4 Only U-Tour) (2016)


== Ծանոթագրություններ ==


== Արտաքին հղումներ ==
Ալեքս Այոնո Internet Movie Database կայքում